KS Daily View วันที่ 6 มิ.ย. 2565
6 มิถุนายน 2565

KS Daily View 06.06.2022 >> สัปดาห์นี้คาดหุ้นทั่วโลกแกว่งตัว Sideway +-1% ติดตามอัตราเงินเฟ้อสหรัฐ หากสูงกว่าคาดประเมินตลาดปรับฐาน SET วันนี้คาด 1635 -1640 จุด หุ้นแนะนำ BLA
ต่างประเทศ : KS คาดในช่วงสั้นตลาดหุ้นทั่วโลกจบ Mini Bear Market Rally หลังจากปรับขึ้นมา 3 สัปดาห์ติด โดยในสัปดาห์นี้คาดตลาดหุ้นโลกจะกลับมาแกว่งตัว(Sideway) คาดตลาดหุ้นจีน Sideway Up, ตลาดหุ้นยุโรปและสหรัฐคาด Sideway Down โดยสัปดาห์นี้ประเด็นในแต่ละประเทศไม่ได้มีผลต่อการลงทุนเป็นพิเศษ แต่ Key Highlight ที่มีน้ำหนักต้องติดตามคือ วันศุกร์ที่ 10 มิ.ย.สหรัฐจะรายงานอัตราเงินเฟ้อ เดือน พ.ค. โดย Bloomberg คาด +0.7%MoM, 8.3%YoY KS ประเมินหาก 1.)อัตราเงินเฟ้อสหรัฐสูงกว่า > 8.3% ประเมินตลาดหุ้นโลกจะปรับฐานแรง ส่วน SET Index มีแนวโน้มปรับฐานต่ำกว่า 1600 จุด (คาดแนวรับสำคัญของ SET Index 1585 จุด) 2.)อัตราเงินเฟ้อสหรัฐใกล้เคียงที่ตลาดคาด ประเมินตลาดหุ้นลงแต่จะไม่ปรับฐานแรงคาดแนวรับอยู่ที่ 1630 และ 1610 จุด
ราคาสินค้าโภคภัณฑ์ : น้ำมันดิบเมื่อวันศุกร์ปรับขึ้นแรง โดยเช้านี้ Brent อยู่ที่ 121 เหรียญฯ ปัจจัยหนุนจากปลายสัปดาห์ คือ มติที่ประชุม OPEC+ เห็นชอบให้ปรับเพิ่มกำลังการผลิตกลับสู่ Pre-production cut deal ก่อนกำหนด 1 เดือน โดยจะเพิ่มในเดือน ก.ค.-ส.ค. เดือนละ 648 KBD และจะไม่มีการปรับเพิ่มในเดือน ก.ย. (จากเดิมเพิ่มเดือนละ 432 KBD) เนื่องจากตลาดมองว่าการปรับเพิ่มกำลังการผลิตดังกล่าวน้อยเกินไป และไม่สามาถชดเชยอุปทานของรัสเซียที่กำลังจะหายไปได้จากการคว่ำบาตรของชาติตะวันตก KS คงคำแนะนำให้อยู่กับหุ้น Upstream และโรงกลั่นเพราะเชื่อว่าราคาน้ำมันจะผันผวนอยู่ในระดับสูงต่อเนื่องจนกว่าจะมีทางเลือกอุปทานใหม่เข้ามาในตลาดเพิ่มเติม หุ้นเด่นแนะนำ PTTEP, SPRC, ESSO
อัตราผลตอบแทนพันธบัตร : ฝั่งสหรัฐในระยะสั้น จากมุมมองดอกเบี้ยสหรัฐที่ยังขึ้นจากตลาดแรงงานแข็งแกร่ง และราคาน้ำมันที่สูง หนุนแนวโน้ม Bond Yields ปรับขึ้นต่อ อายุ 10 ปีขยับขึ้นมาอยู่ที่ 2.94%จาก 2.74%ในต้นสัปดาห์ก่อนหน้าและมีโอกาสแตะ 3% แต่คาดไม่ทำจุดสูงสุดใหม่ ประเมินเป็น Sentiement บวกต่อ หุ้น BLA แต่จะลบต่อหุ้นกลุ่ม Growth Stock และหุ้น High Valuation แนะนำสัปดาห์นี้เลี่ยงลงทุน
ในประเทศ : ประเด็นการเมืองในประเทศผ่อนคลายช่วงสั้น หลังจากปลายสัปดาห์ที่แล้วมีการลงมติโหวตผ่านร่างงบประมาณปี 2566 วาระที่ 1 สรุปคือ ผ่านด้วยคะแนน 278 ต่อ 194 โดยประเด็นสำคัญที่ต้องตามในวันนี้- สัปดาห์นี้ 1.) วันนี้รายงานเงินเฟ้อไทย เดือน พ.ค. ตลาดคาด 5.6%YoY, 8 มิ.ย. ติดตามประชุม กนง. คาดยังคงดอกเบี้ยนโยบายที่ 0.5%(KR คาดโอกาสขึ้นดอกเบี้ยไทยคือ ช่วงงวด 4Q22) แต่รอบนี้ กนง.อาจจะมีการปรับเพิ่มคาดการณ์ GDP ปี 2565 ของไทยขึ้นเล็กน้อย 2.) ติดตามการออกผลิตภัณฑ์ที่เกี่ยวข้องกับธุรกิจกัญชา-กัญชงเพิ่มขึ้น หลัง 9 มิ.ย. นี้ สธ. จะถอดพืชกัญชา-กัญชง ให้พ้นจากบัญชีการเป็นยาเสพติดประเภท 5 ซึ่งมีผลให้ทุกส่วนของกัญชา กัญชง ไม่เป็นยาเสพติดประเภท 5 ยกเว้นสารสกัดที่มี THC เกิน 0.2% ทำให้ประชาชนสามารถปลูกได้โดยไม่ต้องขออนุญาต แต่ต้องจดแจ้ง มองธีมดังกล่าวจะเป็นบวกกับธุรกิจต้นน้ำ กลางน้ำ (RBF GUNKUL) และปลายน้ำ (กลุ่มเครื่องดื่ม เครื่องสำอางค์) 3.) กระแสสลากกินแบ่งรัฐบาล กำหนดขายผ่านแอพพลิเคชั่นเป๋าตัง ราคาเดียว 80 บาทต่อใบ สร้างปรากฏการณ์ขายทั้งหมด 5 ล้านใบ (5% ของจำนวนที่พิมพ์ 100 ล้านใบ) ตามเป้าหมาย ภายใน 4 วัน KS ประเมินเป็น sentiment เชิงบวกต่อหุ้น KTB ที่เป็นเจ้าของแอปกระเป๋าตังค์จากการเป็น Service provider ในการพัฒนา APP 4.) สัปดาห์นี้คาดจะมีการเก็งกำไรหุ้นเข้าออก SET50/SET100 ของ ตลท. โดยในส่วนของ SET50 ทาง KSEC คาด BLA, JMART, JMT เข้า SET50 และ COM7, RATCH, STGT ถูกถอดออก ขณะที่ SET100 คาด FORTH, ONEE, PSL, TIPH เข้า และ BPP, RS, SIRI, TVO ถูกถอดออกจาก SET100
มุมมองตลาดหุ้น SET วันนี้คาด 1635 -1640 จุด หุ้นแนะนำ BLA
Top pick : BLA(ราคาพื้นฐาน 56.0 บาท) 1.ระยะสั้นได้ Sentiment บวกจาก Bond yields ที่แนวโน้มปรับขึ้นต่อ 2.) BLA โดย KS คาดจะถูกคัดเข้า SET50 รอบ 2H22 3.)คาดงบงวด 2Q22 จะดีต่อเนื่องจาก Bond yields ที่ทรงตัวสูง และคอัตราส่วนความเพียงพอของเงินกองทุน(CAR) ที่ปรับตัวดีขึ้น
รายงานตัวเลขเศรษฐกิจ
วันจันทร์ ติดตาม ตัวเลข CPI ของไทยเดือน พ.ค. คาด +0.7% MoM และ +5.6%YoY ตัวเลข Core CPI ของไทยเดือน พ.ค. คาด +2.1% YoY และดัชนี Caixin Service PMI ของจีนเดือน พ.ค. คาด 43 จุด (+19% MoM)
วันอังคาร ติดตามการประชุมธนาคากลางออสเตรเลีย คาดปรับขึ้นอัตราดอกเบี้ยนโยบาย 25bps. เป็น 0.6% และตัวเลขดุลการค้าของสหรัฐฯ เดือน พ.ค. คาดขาดดุล -US$89bn (ลดลงจากเดือนก่อนหน้าที่ -US$109.8bn)
วันพุธ ติดตาม การประชุมธนาคารกลางของไทยคาดคงดอกเบี้ยนโยบายที่ 0.50% การประชุมธนาคากลางอินเดีย คาดปรับขึ้นอัตราดอกเบี้ยนโยบาย 40bps. เป็น 4.8% และตัวเลข Wholesale Inventories ของสหรัฐฯ เดือน เม.ย. คาด +2.1% MoM และตัวเลขระดับนำ้มันคงคลังของสหรัฐฯ รายสัปดาห์
วันพฤหัสฯ ติดตาม ดัชนีความเชื่อมั่นผู้บริโภคของไทยเดือน พ.ค. ตัวเลขส่งออก และนำเข้าของจีนเดือน พ.ค. คาด +2.1% YoY และ +1.8% YoY ตามลำดับ และการประชุมธนาคารกลางยุโรปคาดอาจมีการส่งสัญญาณการปรับขึ้นดอกเบี้ย รวมถึงการสิ้นสุดมาตรการ QE ภายใน 3Q22 ทั้งนี้ Reuters Poll คาดว่า ECB จะปรับขึ้นดอกเบี้ยนโยบาย (Deposit Facility rate) ครั้งแรก 25bps. ในเดือน ก.ค. และอีก 25bps. ในเดือน ก.ย. จากปัจจุบันที่ Deposit Facility rate ที่ -0.5% และตัวเลข Initial jobless claim ของสหรัฐฯ คาด 2.08 แสนคน (เพิ่มขึ้นจากสัปดาห์ก่อนที่ 2.00 แสนคน)
วันศุกร์ ติดตามตัวเลข CPI ของจีนเดือน พ.ค. คาด +0.5% MoM และ +2.1% YoY ตัวเลข PPI ของจีนเดือน พ.ค. คาด +7.9% YoY ตัวเลขยอดขายรถยนต์ของจีนเดือน พ.ค. คาด -35% YoY ตัวเลข Loan growth ของจีนเดือน พ.ค. คาด +11% YoY ตัวเลข CPI ของสหรัฐฯเดือน พ.ค. คาด +0.7% MoM และ +8.3% YoY ตัวเลข Core CPI ของสหรัฐฯ เดือน พ.ค. คาด +0.5% MoM และ +5.9% YoY ตัวเลข Michigan Consumer Sentiment Index เดือน มิ.ย. คาด 58.2 จุด ทรงตัว MoM
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp